Oficiālais Vēstnesis L 074 , 20/03/2003 Lpp. 0028 - 0029



Komisijas lēmums (2003. gada 18. marts) par atsauces uz standarta EN 521:1998 "Speciālu sašķidrinātas naftas gāzes dedzināšanas iekārtu specifikācijas – Pārnēsājamas iekārtas sašķidrinātas naftas gāzes dedzināšanai zem tvaika spiediena" 5.7.2.1. punktu publicēšanu saskaņā ar Padomes Direktīvu 90/396/EEK (izziņots ar dokumenta numuru C(2003) 711) (Dokuments attiecas uz EEZ) (2003/190/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 90/396/EEK (1990. gada 29. jūnijs) par dalībvalstu tiesību aktu tuvināšanu attiecībā uz iekārtām, kurās izmanto gāzveida kurināmo [1], kas grozīta ar Direktīvu 93/68/EEK [2], un jo īpaši tās 6. panta 1. punktu, ņemot vērā tās pastāvīgās komitejas atzinumu, kas izveidota saskaņā ar 5. pantu Eiropas Parlamenta un Padomes Direktīvā 98/34/EK (1998. gada 22. jūnijs), kas nosaka informācijas sniegšanas kārtību tehnisko standartu un noteikumu un Informācijas Sabiedrības pakalpojumu noteikumu sfērā [3], kura grozīta ar Direktīvu 98/48/EK [4], tā kā: (1) Direktīvas 90/396/EEK 2. pantā ir paredzēts, ka gāzveida kurināmo dedzināšanas iekārtas var laist tirgū un nodot ekspluatācijā tikai tad, ja normālos lietošanas apstākļos tās neapdraud cilvēku, mājdzīvnieku un īpašuma drošību. (2) Saskaņā ar Direktīvas 90/396/EEK 5. pantu pieņem, ka gāzveida kurināmo dedzināšanas iekārtas atbilst pamatprasībām, kas minētas tās pašas direktīvas 3. pantā, ja tās atbilst piemērojamajiem valsts standartiem, kas pārņemti no saskaņotajiem standartiem, kuru atsauces numuri ir publicēti Eiropas Savienības Oficiālajā Vēstnesī. (3) Dalībvalstīm jāpublicē atsauces numuri valsts standartiem, kas pārņemti no saskaņotiem standartiem, kuru atsauces numuri ir publicēti Eiropas Savienības Oficiālajā Vēstnesī. (4) Nīderlande ir cēlusi formālu iebildumu pret 5.7.2.1. punktu "Iekārtas, kas aprīkotas ar pārduramām patronām" standartā EN 521:1998 "Speciālu sašķidrinātas naftas gāzes dedzināšanas iekārtu specifikācijas – Pārnēsājamas iekārtas sašķidrinātas naftas gāzes dedzināšanai zem tvaika spiediena", ko 1997. gada 21. maijā ir pieņēmusi Eiropas Standartizācijas komiteja (CEN) un kā atsauces numurs ir publicēts Eiropas Kopienu Oficiālajā Vēstnesī 1998. gada 25. jūlijā [5], pamatojoties uz to, ka minētais punkts neatbilst Direktīvas 90/396/EEK pamatprasībām pilnībā. (5) Pēc Nīderlandes iestāžu domām, pārnēsājamas (tūristu) sašķidrinātas naftas gāzes (LPG) dedzināšanas iekārtas ar LPG pievadi deglim no pārduramas patronas var būt nedrošas, ja patronu nenomaina atbilstoši lietošanas pamācībai, jo tādējādi var rasties gāzes noplūdes un var iegūt smagus apdegumus. Tās pieprasa, ka ir jāparedz šāda izturēšanās, jo šīs iekārtas parasti lieto īpašos apstākļos, piemēram, kempingos un teltīs, īsus periodus gadā un ne visi lietotāji sistemātiski izlasa lietošanas pamācību, ka arī šādās vietās nav pietiekams apgaismojums, lai to lasītu, tādēļ pastāv de facto risks, ka lietotājs patronu ievietos nepareizi. (6) Saskaņā ar Direktīvu 90/396/EEK visām iekārtām līdzi jābūt lietošanas un tehniskās apkopes pamācībām, kuras paredzētas lietotājam un kurās ir visa drošai lietošanai nepieciešamā informācija. Tas nozīmē, ka iekārtu drošas darbības priekšnoteikums saskaņā ar šo direktīvu ir tāds, ka lietotājiem jārīkojas atbilstoši minētajām pamācībām. (7) Lai gan Nīderlandes iestāžu norādītās problēmas cēlonis galvenokārt ir lietotāju izturēšanās, tomēr, ievērojot lietotāju izturēšanās izmaiņas un ņemot vērā īpašos apstākļus, kādos šāda veida iekārta, visticamāk, tiks lietota, CEN ir jāizskata iespēja uzlabot nepieciešamo drošības līmeni saistībā ar gāzes patronu nomainīšanu. (8) Šim nolūkam Komisija pieprasīs CEN divu gadu laikā uzrādīt pārskatītu EN 521:1998 versiju. Pēc šā uzdevuma izpildes un atkarībā no tā rezultātiem varētu paredzēt nākamos lēmumus par standarta pašreizējo versiju. (9) Kas attiecas uz pieprasījumu, lai tiktu atsaukta atbilstības prezumpcija, jāievēro tas, ka atbilstoši saņemtajai informācijai pārduramas gāzes patronas plaši lieto vairāk nekā trīsdesmit gadus un ka katru gadu visā Kopienā pārdod piecdesmit miljonus šādu patronu, kā arī tas, ka ir ārkārtīgi niecīgs skaits nelaimes gadījumu salīdzinājumā ar lietošanā esošo vienību skaitu. (10) Turklāt jāņem vērā tas, ka pārnēsājamas (tūristu) gāzveida kurināmo dedzināšanas iekārtas neizbēgami rada paaugstinātu risku visos apstākļos izmantotās tehnikas īpašību dēļ (atklāta liesma, karsta virsma utt.), tā ka formālajā iebildumā minētais risks pastāv visos gadījumos, kad patērētāji nerīkojas saskaņā ar lietošanas pamācību. (11) Tādēļ, pamatojoties uz EN 521:1998, kā arī Nīderlandes, citu valstu iestāžu, CEN un ražotāju iesniegto informāciju un apspriežoties ar Gāzes iekārtu ekspertu grupu un komiteju, kas izveidota saskaņā ar Direktīvu 98/34/EK, jāsecina, ka tas nebūtu saskaņā ar proporcionalitātes principu un tāpēc būtu nepamatoti atsaukt EN 521:1998 5.7.2.1. punkta prasību atbilstības prezumpciju, IR PIEŅĒMUSI ŠO LĒMUMU. 1. pants Atsauci uz standartu EN 521:1998 "Speciālu sašķidrinātas naftas gāzes dedzināšanas iekārtu specifikācijas – Pārnēsājamas iekārtas sašķidrinātas naftas gāzes dedzināšanai zem tvaika spiediena", ko 1997. gada 21. maijā pieņēmusi Eiropas Standartizācijas komiteja (CEN) un kas pirmo reizi publicēts Eiropas Kopienu Oficiālajā Vēstnesī 1998. gada 25. jūlijā, nesvītro no standartu saraksta, kurš publicēts Eiropas Savienības Oficiālajā Vēstnesī. Tādēļ uz šo standartu turpina attiecināt prezumpciju par atbilstību Direktīvas 90/396/EEK attiecīgajiem noteikumiem. 2. pants Šis lēmums ir adresēts dalībvalstīm. Briselē, 2003. gada 18. martā Komisijas vārdā — Komisijas loceklis Erkki Liikanen [1] OV L 196, 26.7.1990., 15. lpp. [2] OV L 220, 30.8.1993., 1. lpp. [3] OV L 204, 21.7.1998., 37. lpp. [4] OV L 217, 5.8.1998., 18. lpp. [5] OV C 233, 25.7.1998., 16. lpp. --------------------------------------------------